คือพอดีจะเอาขยพไปทิ้งแต่เจ้าน้องหมาขวางทางอยู่เลยไลแต่มันกระโดดมาโนเท้าผมมีแผลนิดเดียวเลือดออก แต่ปฐมพยาบาลเบื้องต้นแล้วครับสุนัขก็ฉีดยาแล้วครับ อยากทราบว่าผมจะเป็นโรคพิษสุนัขบ้าไหมครับ
สวัสดีค่ะ หากโดนสุนัขกระโดดใสจนมีแผลที่มีเลือดออก อาจเสี่ยงต่อการติดเชื้อพิษสุนัขบ้าได้ ทั้งนี้ หากเป็นสุนัขที่เลี้ยงเอง และได้ฉีดวัคซีนป้องกันพิษสุนัขบ้าทุกปีตอเนื่องมาอย่างน้อย 2 ปี และสามารถเฝ้าติดตามอาการสุนัขได้ อาจใช้วิะีการเฝ้าสังเกตอาการสุนัขไปก่อนก็ได้ค่ะ โดยหากสุนัขไม่มีอาการผิดปกติภายใน 3-4 วัน ก็ไม่น่าเป็นโรคพิษสุนัขบ้า ก็ให้ติดตามอาการต่อไปอีกจนครบ 14 วัน หากสุนัขไม่ตายภายใน 14 วัน แสดงว่าสุนัขไม่ได้เป็นโรคพิษสุนัขบ้า ดังนั้น คนก็ไม่จำเป็นต้องไปฉีดวัคซีนพอษสุนัขบ้าค่ะแต่หากไม่สามารถเฝ้าติดตามอาการได้ หรือสุนัขเพิ่งได้ฉีดวัคซีนป้องกันพิษสุนัขบ้าไปเพียง 1 ครั้ง แนะนำให้คนไปฉีดวัคซีนพิษสุนัขบ้าค่ะนอกจากนี้แล้ว หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะ เพราะบาดแผลจากการถูกสัตว์กัดหรือข่วนถือเป็นบาดแผลสกปรกส่วนบาดแผล ก็ควรล้างทำความสะอาดด้วยสบู่หรือน้ำยาฆ่าเชื้อ แล้วใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ